Archaeogenetica
Archaeogenetica est studium DNA antiqui variis geneticae molecularis rationibus fontibusque DNA effectum. Quod genus explicationis geneticae ad specimina plantarum, hominum, aliorumque animalium adhiberi potest. DNA antiquum ex variis specimenibus fossilizatis extrahi potest, inter quae ossa, testae ovorum, textusque in specimenibus humanis aliisque animalibus arte conservati. DNA antiquum ex seminibus textuque plantarum, textu et aliquando faecibus animalium extrahi potest. Archaeogenetica biologica antiquarum migrationum gregum multitudinum, eventuum domitus, atque evolutionis plantarum animaliumque indicia nobis dat. Comparatio DNA antiqui et DNA hodiernorum multitudinum geneticorum sinit ut investigatores pleniores explicationes faciant cum DNA antiquum imperfectum sit. Nomen archaeogenetica ex Graeco arkhaios 'antiquus' + Anglico genetics 'studium haereditatis' derivatur. Quod vocabulum a Colino Renfrew archaeologi excogitatum est.